Id-Direttiva tal-Kummissjoni 97/39/KE
ta’ l-24 ta’ Ġunju 1997
li taddatta għall-progress tekniku d-Direttiva tal-Kunsill 75/443/KEE tas-26 Ġunju 1975 li tirrigwarda r-rivers u mat-tagħmir ta’ l-ispeedometer ta’ vetturi bil-mutur
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/156/KEE [1] ta’ 6 Frar 1970 dwar l-approvazzjoni tat-tip ta’ vetturi bil-mutur u l-karrijiet tagħhom, kif l-aħħar emendata mid-Direttiva 96/79/KEE [2] tal-Parlament Ewropew u tal-Kunsill, u partikolarment l-Artikolu 13(2) tagħha,
Wara li kkunsidrat id-Direttiva tal-Kunsill 75/443/KEE tas-26 ta’ Ġunju 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu mar-rivers u mat-tagħmir ta’ l-ispeedometer ta’ vetturi bil-mutur [3], u partikolarment l-Artikolu 6 tagħha,
Billi d-Direttiva 75/443/KEE hija waħda mid-Direttivi separati tal-proċedura ta’ l-approvazzjoni tat-tip tal-KE li ġiet stabbilita mid-Direttiva 70/156/KEE; billi, minħabba f’hekk, id-disposizzjonijiet stipulati fid-Direttiva 70/156/KEE li jikkonċernaw is-sistemi, komponenti, u units tekniċi separati ta’ vetturi japplikaw għall-din id-Direttiva;
Billi, partikolarment, l-Artikolu 3(4) u l-Artikolu 4(3) tad-Direttiva 70/156/KEE jeħtieġu li kull Direttiva separata jkollha magħha dokument ta’ informazzjoni li jinkorpora l-punti relevanti ta’ l-Anness I għal dik id-Direttiva u wkoll ċertifikat ta’ approvazzjoni tat-tip ibbażat fuq l-Anness VI tagħha sabiex dik l-approvazzjoni tat-tip tkun tista’ tiġi kompjuteriżżata;
Billi huwa wkoll mixtieq illi l-ispeċifikazzjonijiet tekniċi ta’ din id-Direttiva jiġu allinejati ma’ dawk tar-Regolament UN-KEE korrispondenti Nru 39;
Billi d-disposizzjonijiet ta’ din id-Direttiva huma skond l-opinjoni tal-Kumitat għall-Addattament għall-Progress Tekniku stabbilit bid-Direttiva 70/156/KEE
ADOTTAT DIN ID-DIRETTIVA:
Artikolu 1
Id-Direttiva 75/443/KEE għandha tiġi emendata hekk:
1. L-Artikolu 1 għandu jiġi emendat biex jaqra fl-aħħar: "… linji u ta’ tratturi għall-agrikoltura u għall-forestrija u kull makkinarju mobbli.".
2. L-Annessi għandhom jiġu emendati skond l-Anness ta’ din id-Direttiva.
Artikolu 2
1. B’effett mill-1 ta’ Ottubru 1997, l-Istati Membri ma jistgħux:
- jirrifjutaw, fir-rigward ta’ tip ta’ vettura, li jagħtu approvazzjoni tat-tip tal-KE jew approvazzjoni tat-tip nazzjonali, jew
- jipprojbixxu r-reġistrazzjoni, l-bejgħ jew d-dħul fis-servizz ta’ vetturi,
għal raġunijiet li għandhom x’jaqsmu mar-rivers u t-tagħmir ta’ l-ispeedometer jekk il-vetturi jkunu konformi mad-Direttiva 75/443/KEE, kif emendata b’din id-Direttiva.
2. Mill-1 ta’ Ottubru 1998, l-Istati Membri:
- ma’ għandhomx aktar jagħtu l-approvazzjoni tat-tip tal-KE, u
- jistgħu jirrifjutaw li jagħtu l-approvazzjoni tat-tip nazzjonali
għal tip ta’ vettura għal raġunijiet li għandhom x’jaqsmu mar-rivers u t-tagħmir ta’ l-ispeedometer jekk il-ħtiġiet tad-Direttiva 75/443/KEE, kif emendata b’din id-Direttiva, ma jiġux sodisfatti.
Artikolu 3
1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi neċessarji biex jikkonformaw ma’ din id-Direttiva qabel l-1 ta’ Ottubru 1997. Huma għandhom jinfurmaw lill-Kummissjoni b’dan minnufih.
2. Meta l-Istati Membri jaddottaw dawn id-disposizzjonijiet, dawn għandhom ikollhom referenza għal din id-Direttiva jew ikunu akkumpanjati b’tali referenza fl-okkażżjoni tal-pubblikazzjoni uffiċjali tagħhom. Il-metodi ta’ kif issir din ir-referenza għandhom ikunu stabbiliti mill-Istati Membri.
3. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenin tal-liġi nazzjonali li huma jadottaw fil-qasam regolat minn din id-Direttiva.
Artikolu 4
Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija indirizzata lill-Istati Membri.
Magħmula fi Brussel, l-24 ta’ Ġunju 1997.